নাফি বিন হিলাল আল জামালি

নাফি ইবনে হিলাল আল-জামালি () মূলত ইয়েমেন থেকে আগত ছিলেন এবং আরবদের সাহসী ও সম্মানিত ব্যক্তিদের একজন ছিলেন। তিনি আলী ইবনে আবি তালিব–এর সাহাবি ছিলেন এবং হুসাইন ইবনে আলী–কে কারবালার যুদ্ধে সহায়তা করেছিলেন। পরবর্তীতে তিনি সেই যুদ্ধেই শাহাদাতবরণ করেন।
 পটভূমি 
তিনি আলী ইবনে আবি তালিব–এর সাহাবিদের একজন ছিলেন। তিনি আলী ইবনে আবি তালিবের সকল যুদ্ধে—সিফফিন, নাহরাওয়ান এবং উটের যুদ্ধ—অংশ নেন। মুসলিম ইবনে আকিল নিহত হওয়ার আগে তিনি হুসাইনের কাফেলায় যোগ দেন এবং তাঁর সঙ্গে কারবালায় আসেন।
 কারবালায় 
কারবালার যুদ্ধে নাফি তাঁর তীরগুলোর গায়ে নিজের নাম লিখে, বিষ মেখে ছুড়ে মারতেন এবং উচ্চারণ করতেন:"আমি এটাকে ছুঁড়ি, যার ফলাগুলো প্রশিক্ষিত, বিষমাখা,

বাতাসে ভেসে চলে, পৃথিবীকে তীরবৃষ্টি দিয়ে পূর্ণ করার জন্য,

আর প্রাণ ভীত হয়ে কোনো লাভ পায় না।"নাফি ইবনে হিলালের নিক্ষেপিত তীরে শত্রুপক্ষের বারোজন সৈন্য নিহত হয়। পরে শত্রুর নিক্ষিপ্ত পাথরে তাঁর দুই হাত জখম হয় এবং তাঁকে বন্দি করা হয়। সিমার ও তার সৈন্যরা তাঁকে উমর ইবনে সাদ–এর কাছে নিয়ে যায়। তাদের মধ্যকার কথোপকথনের পরে ইবনে সাদ শিমরকে তাঁকে হত্যা করতে নির্দেশ দেন এবং শিমর তাঁর মাথা কেটে ফেলে।

 এছাড়াও দেখুন 

 তথ্যসূত্র 

বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:হোসাইন ইবনে আলী
বিষয়শ্রেণী:হুসাইনীয়